Folketing
2006-01-27

Jeg kan forstå, at hr. Jeppe Kofod stort set er enig med Enhedslisten i, at det er Israel, der har hovedansvaret for den situation, palæstinenserne står i, og at det er Israel, som må give sig. Men så forstår jeg ikke, hvorfor hr. Jeppe Kofod allierer sig med Dansk Folkeparti, som jo helt klart lægger op til, at palæstinenserne er skyld i stort set alt i hele situationen, på trods af at de, selv om de får hele Gaza og hele Vestbredden, faktisk kun får 22 pct. af det oprindelige Palæstina. Den nuværende premierminister i Israel lægger op til, at man vil stjæle endnu en bid af Vestbredden. Det er jo derfor, Israel har bygget muren langt inde i Palæstina, og jeg forstår ikke, hvorfor hr. Jeppe Kofod vil alliere sig med Dansk Folkeparti om at fremsætte en vedtagelse, som ikke peger i nogen retninger. Er det ikke netop nogle signaler fra Vesten om, at man gerne vil påvirke situationen, der er behov for? (Kort bemærkning).